**Podklady k inauguračnému konaniu predkladaných uchádzačom**

1. **Žiadosť** **uchádzača** o vymenovanie za profesora predsedovi VR fakulty, resp. VŠ (§ 5 ods. 1 vyhlášky č. 246/2019 Z. z.)
2. **Profesijný životopis uchádzača**, *podpísaný uchádzačom* (**maximálne 2 strany**, podľa § 5 ods. 2 vyhlášky č. 246/2019 Z. z. a vzoru uvedeného na webe ministerstva). Uchádzač si pripraví **dva varianty** životopisov. **Prvý variant**, na ktorom bude **celý dátum narodenia**, odovzdá vytlačený a podpísaný (súčasť inauguračného spisu). **Druhý variant**, na ktorom bude **len rok narodenia**, napáli na CD a bude zobrazený na webe (súčasť CD).
3. **Osvedčené kópie dokladov uchádzača** o vysokoškolskom vzdelaní 2. a 3. stupňa, dekrét docenta (podľa § 5 ods. 2 vyhlášky č. 246/2019 Z. z.)
4. **Prehľad pedagogickej činnosti** **uchádzača** na vysokej škole a prehľad dosiahnutých výsledkov v tejto činnosti (podľa § 75 ods. 3 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a podľa § 5 ods. 2 vyhlášky č. 246/2019 Z. z.) *podpísaný vedúcim jeho pracoviska a príslušným dekanom fakulty.* V prehľade sa uvedenú výsledky dosiahnuté najmä v týchto oblastiach:
	1. predmety, ktoré uchádzač zabezpečoval počas svojej pedagogickej praxe,
	2. zavedenie nového predmetu a jeho zabezpečenie učebnými textami,
	3. pedagogické pôsobenie na zahraničných VŠ,
	4. účasť na riešení projektov KEGA a iných vzdelávacích projektoch,
	5. autorstvo, resp. spoluautorstvo interných učebných textov a učebných pomôcok,
	6. príprava nového študijného programu,
	7. vedenie záverečných prác a diplomových prác,
	8. členstvo v komisiách pre štátne záverečné skúšky,
	9. tvorba výučbových filmov, videoprogramov, on-line didaktických materiálov,
	10. účasť na budovaní a rozvoji výučbových a odborných laboratórií,
	11. iné relevantné aktivity.
5. **Prehľad riešených výskumných, resp. umeleckých prác uchádzača** (podľa § 75 ods. 3 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a podľa § 5 ods. 2 vyhlášky č. 246/2019 Z. z.) *podpísaný vedúcim jeho pracoviska a príslušným dekanom fakulty.* Uvedú sa výsledky dosiahnuté v tejto oblasti – projekty APVV, AV, VEGA, inštitucionálne projekty, medzinárodné projekty, realizácia výsledkov v praxi, výsledky vo vedeckej výchove doktorandov, uznanie v zahraničí, členstvo v komisiách, ŠVOČ.
6. **Zoznam uchádzačových pôvodných** publikovaných **vedeckých** prác, **odborných** prác, **umeleckých** prác, **učebníc**, učebných textov, riešených výskumných úloh..., **citácií a ohlasov**, prednášok doma a v zahraničí (podľa Smernice č. 13/2008-R o bibliografickej registrácii a kategorizácii publikačnej činnosti a umeleckej činnosti a ohlasov v znení neskorších predpisov, podľa § 5 ods. 2 vyhlášky č. 246/2019 Z. z.) podpísaný uchádzačom a vedúcim jeho pracoviska:
	1. uchádzač z TUKE predloží výpis z databázy publikačnej činnosti na TUKE,
	2. uchádzač mimo TUKE predloží uvedený zoznam v rovnakej štruktúre, t.j. podľa kategórie uvedených v Prílohe č. 1 Smernice MŠ SR č. 13/2008-R zo 16. októbra 2008.

**Uchádzač, zoznam publikácií, spojí do jedného súboru (*priezvisko\_publikacie.pdf*)**, ktorý pozostáva z častí „zoznam publikácií z knižnice + zoznam publikácií z databázy WoS + zoznam publikácií z databázy SCOPUS bez duplicít s databázou WoS“.

**Citácie podľa databázy SCI (Web of Science) a databázy SCOPUS** sa dokladujú výpisom z príslušnej databázy vo formáte uvedenom v prílohe týchto podkladov. Citácie mimo SCI a SCOPUS evidované v databáze Evidencia publikačnej činnosti TUKE (EPČ) sa dokladujú výpisom z databázy EPČ. **Citácie musia byť bez duplicít s WoS a samocitácií autorov a spoluautorov.**

**Uchádzač, zoznam citácií, spojí do jedného súboru (*priezvisko\_citacie.pdf*)**, ktorý pozostáva z častí „zoznam citácií z knižnice + zoznam citácií z databázy WoS s vylúčením samocitácií autora a spoluautorov + zoznam citácií z databázy SCOPUS s vylúčením duplicít citácií s databázou WoS a samocitácií autora a spoluautorov“.

Uchádzač mimo TUKE predloží zoznam citácii mimo SCI a SCOPUS v rovnakej štruktúre ako uchádzači z TUKE s doložením zdroja dokladujúceho danú citáciu.

1. **Prehľad uchádzačových výsledkov** vedeckej, resp. umeleckej školiacej činnosti **doktorandov** (vedených a ukončených) *podpísaný vedúcim jeho pracoviska a príslušným dekanom fakulty.*
2. **Zhrnutie prínosu svojej vedeckej práce** pre vývoj študijného odboru v ktorom sa uchádzač inauguruje podpísané uchádzačom.
3. **Písomné referencie** na výsledky uchádzača od popredných zahraničných odborníkov **z aspoň troch rozličných štátov mimo Slovenskej republiky**, pričom v referenciách bude potvrdené, že uchádzač spĺňa požiadavky na pôsobenie vo funkcii profesora v medzinárodnom kontexte.
4. **Prehľad uchádzačom plnených kritérií** podľa tabuľkového prehľadu na získanie titulu profesor schválených VR VŠ  *podpísaný uchádzačom, prodekankou pre vzdelávanie v I. a II. stupni štúdia a pedagogiky a prodekanom pre VVČ a vzdelávania v III. stupni štúdia.*
5. Téma a sylabus **inauguračnej prednášky** (podľa § 5 ods. 9 vyhlášky č. 246/2019 Z. z.).
6. Uchádzač odovzdá inauguračný spis **v tlačenej podobe v jednom originály s podpismi a siedmich kópiách originálu**, odovzdá **jeden kus** **CD-ROM so všetkými podkladmi vo formáte PDF**. PDF podklady na CD-ROM budú bez podpisov (podpísané materiály len v tlačenej podobe).
7. **Formát prípravy materiálov:**

Názvy príloh **BEZ** diakritiky, **BEZ** medzier, **LEN** malé písmená, **BEZ** titulov v predpísanom tvare a vo formáte „**pdf**“:

priezvisko\_citacie.pdf

priezvisko\_doktorandi.pdf

priezvisko\_pedagogika.pdf

priezvisko\_plnenie\_kriterii.pdf

priezvisko\_publikacie.pdf

priezvisko\_tezy.pdf

priezvisko\_veda\_vyskum.pdf

priezvisko\_ziadost.pdf

priezvisko\_zivotopis.pdf